‏‏‏יום שלישי 22 אוקטובר 2024

למגדלי הכותנה שלום,

לאחר שנתיים לא פשוטות, אנו מתחילים לזהות התעוררות בשוק הכותנה.

מחירי הגיזה והפימה הרשמיים החלו לטפס לאט כלפי מעלה, וזאת לאחר תקופה ארוכה של ירידות מחירים.

מתחילת אוקטובר הצלחנו לסגור חוזים בהיקף של 1,868 טון, 747 טון מיון 20 ו-1121 טון מיון 40. רמות המחיר בפועל עדיין לא מה שהיינו רוצים לראות, אבל עצם העובדה שסחורה מתחילה לנוע בהיקפים משמעותיים, נותנת תקווה להמשך.

יחד עם זאת, יש לזכור כי גם המצרים וגם האמריקאים נכנסים רק עכשיו לעונת הקטיף ומאד יכול להיות שהמגמה החיובית השוררת כעת בשוק תתהפך.

אנו מודעים ללחץ התזרימי הקשה כתוצאה מקצב מכירות נמוך עד לאחרונה ולהחלטה של מגדלים רבים להקטין משמעותית את היקפי המזרע לקראת עונת 2025 ואף להחליט שלא לזרוע בכלל.

על מנת לשמר יכולות ולעודד המשך זריעה גם בעונת 2025, אישרה מועצת המנהלים מענק בסך 5 מיליון ₪ לאלו אשר יזרעו כותנה בעונה הקרובה.

צוות מצומצם מטעם מועצת המנהלים גיבש נוסחה לחלוקת המענק, כאשר המשקל המרכזי יינתן לאלו שמחליטים לזרוע בכל מקרה, ללא קשר מה יקרה בפועל בשוק וחלק קטן יותר של המענק יינתן גם לאלו שהחליטו בכל זאת לזרוע בשלב יותר מאוחר או להגדיל שטחים מעבר לתכנון הראשוני.

הנוסחה שגובשה היא: X ₪ לדונם עבור השטחים בהצהרה הראשונה וחציX ₪ לכל דונם שנוסף בין ההצהרה הראשונה לזריעה בפועל. כל זה במסגרת של 5 מיליון ₪.

דוגמא מספרית:

היקף הצהרה ראשונה: 22,500 דונם.

היקף זריעה בפועל 27,500 דונם. – תוספת של 5,000 דונם.

חישוב סכום לדונם:

X=5,000,000/((22,500+(0.5\*5,000))

X=200 , X = 100 1/2

כלומר בדוגמא שלפנינו כל דונם בהצהרה הראשונה מקבל מענק של 200 ₪ וכל דונם שהתווסף בהצהרה השנייה מקבל 100 ₪.

חשוב להבהיר כי במקרה בו מגדל יקטין הכמות בין הזריעה בפועל להצהרה הראשונה, ההצהרה הראשונה תותאם לזריעה בפועל לצרכי חישוב המענק.

אלו מכם המבקשים הבהרה נוספת, מוזמנים לפנות אלי אישית.

אנו מצרפים טפסים להצהרה ראשונה לעונת 2025.

את הטפסים יש להחזיר למועצה **עד ליום 30/11/24.**

בפקס מס' 09-9604030או במייל**:** hadass@cotton.co.il

יזהר לנדאו – מנכ"ל

**הצהרה כוונות מזרע על זריעת כותנה – עונת 2025**

 מגדל \_\_\_\_\_\_\_\_\_\_\_\_\_

כתובת\_\_\_\_\_\_\_\_\_\_\_\_ טלפון \_\_\_\_\_\_\_\_\_\_\_

ע. מורשה\_\_\_\_\_\_\_\_\_\_ מנפטה \_\_\_\_\_\_\_\_\_\_

כתובת דואר אלקטרוני \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**פרוט דונמים לפי סוגי כותנה:**

|  |  |  |  |  |  |
| --- | --- | --- | --- | --- | --- |
|  | **אקלה** | **פימה הורים** | **אורגני**  | **פימה** | **אקלפי** |
| דונמים | \_\_\_\_\_ | \_\_\_\_\_ | \_\_\_\_\_\_\_\_ | \_\_\_\_\_ | \_\_\_\_\_ |

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

 תאריך חתימה וחותמת המגדל